У адпаведнасці з сакрэтным рашэннем палітбюро ЦК ВКП(б) ад 5 сакавіка 1940 года выстраламі ў патыліцу былі забіты прыкладна 15 тыс. палонных у спецлагерах НКУС у Казельску каля Катыні пад Смаленскам, Асташкаве недалёка ад Калініна і Старабельску пад Харкавам. З месцаў пахавання астатніх 7 тыс. чалавек, якія загінулі ў турмах заходніх рэгіёнаў БССР і УССР, вядомыя толькі два — Курапаты пад Мінскам і Быкоўня пад Кіевам.